
OBČINSKI SVET OBČINE IZOLA

Članom Občinskega sveta 

Obrazložitev predloga Odloka o spremembah in dopolnitvah Odloka o dodelitvi stavbne pravice na zemljiščih v lasti Občine Izola
1. Uvod

S predlogom Odloka o spremembah in dopolnitvah Odloka o dodelitvi stavbne pravice na zemljiščih v lasti Občine Izola (Uradne objave št. 17/2007, v nadaljevanju Odlok) želi predlagatelj obstoječi Odlok uskladiti z veljavno zakonodajo, predvsem z Zakonom o stvarnem premoženju države, pokrajin in občin (Uradni list RS, št. 14/2007) in Uredbo o stvarnem premoženju države, pokrajin in občin (Uradni list RS, št. 84/2007, v nadaljevanju Uredba). 

Zaradi spodaj navedenih razlogov in nekaterih nomotehničnih popravkov je predlagatelj ocenil, da gre sprejeti spremembe in dopolnitve obstoječega Odloka.

2. Besedilo in spremembe predloga členov – primerjava z obstoječim Odlokom
21. člen: črta se besedilo člena in se ga nadomesti z novim besedilom, tako da se glasi: »Nadomestilo za stavbno pravico se določi na podlagi uradne cenitve, ki jo opravi zapriseženi sodni cenilec in izvedenec gradbene stroke.«

Besedilo tega člena je potrebno spremeniti na zgoraj opisan način, saj Uredba v 26. členu določa, da mora upravljalec poskrbeti, da se opravi cenitev tudi v primeru, ko se na stvarnem premoženju ustanavlja stavbna pravica in bi višina nadomestila v enem letu izkustveno presegla 2.000 €. 

22. člen: črta se besedilo člena in se ga nadomesti z novim besedilom, tako da se glasi: »Lastnik zemljišča pred dodelitvijo stavbne pravice ter določitvijo nadomestila skladno s tem odlokom pridobi uradno cenitev vrednosti zemljišča,  za katerega se dodeli stavbna pravica, ki ne sme biti starejša od 6 mesecev.«

Besedilo tega člena je potrebno spremeniti skladno z 29. členom Uredbe, ki določa, da cenitev ne sme biti starejša od šestih mesecev na dan sprejema posamičnega programa. 

25. člen: črta se 3. odstavek, 4. odstavek se preštevilči v 3. odstavek, črta se 5. odstavek. 

Besedilo tega člena, ki določa sprejetje pravilnika o določitvi nadomestila za stavbno pravico, je potrebno iz zgoraj navedenih razlogov (26. in 29. člena Uredbe), črtati. 
3. Finančne posledice:

Sprejem sprememb odloka bo imel, zaradi uskladitve višine nadomestila za stavbno pravico z veljavno zakonodajo ter zaradi vsakokratne cenitve konkretnih nepremičnin, na katerih se namerava podeliti stavbna pravica, pozitivne finančne posledice. Poudariti je potrebnoč, da 
se stavbna pravica podeljuje pretežno gospodarskim subjektom, ki opravljajo gospodarsko/storitveno dejavnost. Občina Izola pri podelitvi stavbne pravice ostaja lastnik zemljišča (fundusa) in torej lahko vpliva na prostorski razvoj in usmerja razvoj gospodarstva, kar v primeru prodaje zemljišča ne bi mogli trditi (kupec postane lastnik nepremičnine in z njo prosto upravlja). Pozitivne finančne posledice sprejetja sprememb Odloka, pa se kažejo tudi v tem, da bo Občina Izola za stavbno pravico iztržila največ prav takrat, ko bo zapriseženi sodni cenilec gradbene stroke v vsakem primeru posebej ocenil vrednost nepremičnine in višino nadomestila, ne pa (kot je bilo v veljavi do sedaj) da se obračunava nadomestilo za stavbno pravico po vnaprej znani –pavšalni- formuli za izračun, ki ne upošteva hitrega spreminjanja in rasti tržnih cen nepremičnin. 
4. Način sprejemanja:
118. člen Poslovnika občinskega sveta Občine Izola (Uradne objave št. 02/00, 03/01 in 05/05, v nadaljevanju Poslovnik) med drugim določa, da lahko na predlog predlagatelja občinski svet po zaključku prve obravnave predloga sklene, da se takoj in že na isti seji nadaljuje z drugo obravnavo predloga odloka, če niso bile podane pripombe, oziroma so te take narave, da se lahko o njih odloča in odlok sprejme takoj. V tem primeru se druga obravnava predloga odloka nadaljuje po določbah tega poslovnika o hitrem postopku.
V konkretnem primeru gre za manj pomembno spremembo odloka in prilagoditev veljavni zakonodaji, zato v skladu z navedenim predlagam članom Občinskega sveta, da sprejmejo Odlok o spremembah in dopolnitvah Odloka o dodelitvi stavbne pravice na zemljiščih v lasti Občine Izola po skrajšanem postopku.
Pripravila:

Patricija Fabijančič Močibob,

višja svetovalka za premoženjske zadeve

Predstojnica urada:

Karmen Pavlič
                                                                           Ž u p a n








         dr. Tomislav Klokočovnik, l.r.
Priloge: 
· besedilo Odloka o spremembah in dopolnitvah Odloka o dodelitvi stavbne pravice na zemljiščih v lasti Občine Izola,
· Odlok o dodelitvi stavbne pravice na zemljiščih v lasti Občine Izola (Uradne objave št. 17/07).
OBČINA IZOLA – COMUNE DI ISOLA

                        Župan
Na podlagi 56. člena statuta Občine Izola (Uradne objave št. 15/99, 8/00 in 8/05)

R  A Z  G  L  A  Š  A  M

O D L O K

O SPREMEMBAH IN DOPOLNITVAH ODLOKA O DODELITVI STAVBNE PRAVICE V LASTI OBČINE IZOLA
   Ž u p a n:

                                                                              Dr. Tomislav Klokočovnik
Številka: 

Datum:  
Na podlagi 30. in 101. člena Statuta Občine Izola (Ur. objave št. 15/99, 8/00 in 8/05) je Občinski svet Občine Izola na svoji 5. redni seji dne 11.12.2008 sprejel naslednji 

O D L O K

O SPREMEMEMBAH IN DOPOLNITVAH ODLOKA O DODELITVI STAVBNE PRAVICE NA ZEMLJIŠČIH V LASTI OBČINE IZOLA 

1. člen

Odlok o dodelitvi stavbne pravice na zemljiščih v lasti Občine Izola (Uradne objave št. 17/07, v nadaljevanju Odlok), se spremeni in dopolni tako, da se besedilo 21. členu Odloka črta in se ga nadomesti z novim besedilom, tako da se glasi:
»Nadomestilo za stavbno pravico se določi na podlagi uradne cenitve, ki jo opravi zapriseženi sodni cenilec in izvedenec gradbene stroke.«

2. člen

Besedilo 22. člena Odloka se črta in se ga nadomesti z novim besedilom, tako da se glasi: »Lastnik zemljišča pred dodelitvijo stavbne pravice ter določitvijo nadomestila skladno s tem odlokom špridobi uradno cenitev vrednosti zemljišča za katerega se dodeli stavbna pravica, ki ne sme biti starejše od 6 mesecev.«

3. člen
V 25. členu Odloka se črta 3. odstavek, 4. odstavek se preštevilči v 3. odstavek, črta se 5. odstavek. 

4. člen

Ta odlok začne veljati petnajsti dan po objavi v Uradnih objavah.

                Župan:

Dr. Tomislav Klokočovnik

Številka:

Datum:
